Diari Oficial de la Generalitat Valenciana


Sumari del DOGV 5331, del 24-08-2006 (2006/9289)

RESOLUCIÓ de 19 de juliol de 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.648 m² de superfície, situada a Almenara (Castelló), carrer de la Pau, 1, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9289


Data del document
:   19-07-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Almenara
    * cultura regional
    * propietat immobiliària
    * transmissió de la propietat

RESOLUCIÓ de 19 de juliol de 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.648 m² de superfície, situada a Almenara (Castelló), carrer de la Pau, 1, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut. [2006/9289]  
L'Ajuntament d'Almenara, en sessió plenària realitzada el dia 9 de maig de 2006, va acordar la cessió gratuïta a la Generalitat de la parcel·la de la seua propietat, de 1.648 m² de superfície, situada al carrer de la Pau, 1, de la dita població.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de la parcel·la.  
La cessió es va realitzar amb la finalitat de destinar la parcel·la a la construcció del centre de salut, amb subjecció al que establix l'article 111 del Reglament de Béns de les Entitats Locals.  
Consta en les actuacions que l'esmentat ajuntament ha complit el que disposen els articles 109 i següents del Reglament de Béns de les Entitats Locals, i que la Conselleria de Sanitat té previsió de despesa necessària per a complir els compromisos que la Generalitat adquirix com a conseqüència de l'acceptació de la parcel·la.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic sanitari i adscrit a la Conselleria de Sanitat, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Almenara d'una parcel·la que té 1.648 m² de superfície, situada al carrer de la Pau, 1 de la dita població, que confronta: nord, promoció de Viviendas Quilez; sud, carrer de la Pau; est, Promociones Quilez i plaça 8 de Març; i oest, carrer d'Enric Valor.   
Consta inscrita en el Registre de la Propietat de Nules al tom 1486, llibre 137, foli 107, finca 12036, inscripció 1ª.   
Referència cadastral: 8812032GM4919J1812QB.   
La parcel·la s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament d'Almenara, s'efectua amb la condició de destinar la parcel·la a la construcció d'un centre de salut i amb subjecció al que establix l'article 111 del Reglament de Béns de les Entitats Locals.   
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici públic sanitari i adscrit a la Conselleria de Sanitat, a la qual corresponen les competències demanials sobre el mateix, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València. 19 de juliol del 2006.. El conseller d'Economia, Hisenda i Ocupació: Gerardo Camps Devesa.